
ชื่อเรื่อง
  การพัฒนารูปแบบการสอนโดยใช้ทักษะการปฏิบัติของ Davies เรื่อง การสร้างสรรค์ชิ้นงาน 
             ด้วยโปรแกรม Microsoft  Word 2013 เพื่อพัฒนาความคิดสร้างสรรค์ของนักเรียน
             ชั้นประถมศึกษาปีที่ 5
ผู้ศึกษา
รุจิกร  บุญไทย
ปีการศึกษา
2560
บทคัดย่อ

การศึกษาครั้งนี้มีความมุ่งหมายเพื่อพัฒนา ทดลองใช้และประเมินผลการใช้รูปแบบการสอนโดยใช้ทักษะการปฏิบัติของ Davies เรื่อง การสร้างสรรค์ชิ้นงานด้วยโปรแกรม Microsoft  Word 2013 เพื่อพัฒนาความคิดสร้างสรรค์ของนักเรียนชั้นประถมศึกษาปีที่ 5 โดยใช้ระเบียบวิธีการวิจัยและพัฒนา (Research and development) แบ่งตามระยะการศึกษา ดังนี้ ระยะที่ 1 การศึกษา และวิเคราะห์ สังเคราะห์ข้อมูลพื้นฐาน ระยะที่ 2 การสร้างและพัฒนารูปแบบการสอนโดยใช้ทักษะการปฏิบัติของเดวีส์ เรื่องสร้างสรรค์ชิ้นงานด้วยโปรแกรม Microsoft  Word 2013 เพื่อพัฒนาความคิดสร้างสรรค์ของนักเรียน ระยะที่ 3 การนำรูปแบบการสอนที่พัฒนาขึ้นไปทดลองใช้  ระยะที่ 4 การประเมินผลรูปแบบการสอน  กลุ่มตัวอย่างที่ใช้ในการศึกษา ได้แก่ นักเรียนชั้นประถมศึกษาปีที่ 5/1 จำนวน 40 คน โรงเรียนเทศบาลบ้านศรีมหาราชา  สังกัดเทศบาลเมืองศรีราชา จังหวัดชลบุรี เครื่องมือที่ใช้ในการศึกษาค้นคว้า ได้แก่ แบบประเมินรูปแบบการสอนโดยใช้ทักษะการปฏิบัติของDavies เรื่อง การสร้างสรรค์ชิ้นงานด้วยโปรแกรม Microsoft  Word 2013 เพื่อพัฒนาความคิดสร้างสรรค์ของนักเรียนชั้นประถมศึกษาปีที่ 5 แบบทดสอบวัดผลสัมฤทธิ์ทางการเรียน แบบประเมินความพึงพอใจและแบบประเมินเอกสารประกอบรูปแบบการสอนโดยใช้ทักษะการปฏิบัติของ Davies เรื่อง การสร้างสรรค์ชิ้นงานด้วยโปรแกรม Microsoft  Word 2013 เพื่อพัฒนาความคิดสร้างสรรค์ของนักเรียนชั้นประถมศึกษาปีที่ 5 สถิติที่ใช้ในการวิเคราะห์ข้อมูล คือ ค่าร้อยละ ค่าเฉลี่ย และค่าสถิติ t-test dependent

ผลการศึกษาค้นคว้า พบว่า 

1. ผลการพัฒนาคุณภาพรูปแบบการสอนโดยใช้ทักษะการปฏิบัติของ Davies เรื่อง การสร้างสรรค์ชิ้นงานด้วยโปรแกรม Microsoft  Word 2013 เพื่อพัฒนาความคิดสร้างสรรค์ของนักเรียนชั้นประถมศึกษาปีที่ 5 มีคุณภาพอยู่ในระดับดีมาก 

2. ผลการเปรียบเทียบค่าเฉลี่ยของคะแนนผลสัมฤทธิ์ทางการเรียน สาระเพิ่มเติมคอมพิวเตอร์  กลุ่มสาระการเรียนรู้การงานอาชีพและเทคโนโลยี ของนักเรียนที่ได้รับการจัดการเรียนรู้ตามรูปแบบการสอนโดยใช้ทักษะการปฏิบัติของ Davies เรื่อง การสร้างสรรค์ชิ้นงานด้วยโปรแกรม Microsoft  Word 2013 เพื่อพัฒนาความคิดสร้างสรรค์ของนักเรียนชั้นประถมศึกษาปีที่ 5 พบว่า ค่าเฉลี่ยของคะแนนผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติ       (p < 0.01)


3. ผลการประเมินผลการใช้รูปแบบการสอน โดยประเมินจากความพึงพอใจของนักเรียนที่มีต่อการจัดกิจกรรมการเรียนรู้ พบว่า นักเรียนมีความพึงพอใจต่อการจัดการเรียนรู้ตามรูปแบบการสอนโดยใช้ทักษะการปฏิบัติของ Davies เรื่อง การสร้างสรรค์ชิ้นงานด้วยโปรแกรม Microsoft  Word 2013 เพื่อพัฒนาความคิดสร้างสรรค์ของนักเรียนชั้นประถมศึกษาปีที่ 5 โดยรวมอยู่ในระดับ มาก    (𝑥̅ = 4.32)
